کوئٹہ (آن لائن) بلوچ اسٹوڈنٹس آرگنائزیشن بولان میڈیکل کالج یونٹ نا سیکرٹری ڈاکٹر عبدالحئی بلوچ ینگ ڈاکٹر آتا برانز نا مخ تفی ءِ کننگ ناپڑو کرسا پارینے کہ ینگ ڈاکٹر آتے تدوک آدے ناروا و غیرکانودی وڑ اٹ دزگیر کرسا اوفتیا لٹکاری کننگا‘ کورونا کون آ جہانی دَین نا توننگ و ناجوڑ آتا درمان کن المی ءِ کہ حکومت ڈاکٹر آتے WHO نا پروٹوکول نا وڑ اٹ رکھی ازباب فراوان کے تاکہ ڈاکٹر آک تینا فرض آتے پورو کننگ کیر۔ ڈاکٹر آک تدوک آ کیہی دے آن دا خواست کریرہ ولے نابود حکومت آ ہچ اثر متو و ڈاکٹر آتے برانز کننگ آبیوس کننگا‘ ہرانا سوب آن ولدا ڈاکٹر آتیا لٹکاری کرسا اوفتے دزگیر کننگا‘ داڑان بلوچستان ٹ واکداری کاریم اٹ اتنگ نا منفی ذہنیت مون آبس کہ جہانی دَین نا وخت آ ہم بلوچستان اٹ پالیسیک ہمودو ہرافتیا ہچ اولسر جاچ ہلنگ پننگ انگ ءِ۔
